คณะรัฏฐาธิปัตย์เยอรมนีตะวันออก

คณะรัฏฐาธิปัตย์แห่งสาธารณรัฐประชาธิปไตยเยอรมนี () คือองค์กรทางการเมืองที่เป็น "ประมุขร่วมกันแห่งรัฐ" ของประเทศเยอรมนีตะวันออก ก่อตั้งขึ้นในปี 1960 ภายหลังการอสัญกรรมของประธานาธิบดีวิลเฮ็ล์ม พีค ซึ่งเป็นประธานาธิบดีคนแรกและคนเดียวของประเทศ การจัดตั้งสภานี้ถือเป็นการยกเลิกตำแหน่งประธานาธิบดีในบุคคลเดียว เพื่อเปลี่ยนผ่านสู่รูปแบบการบริหารตามอุดมการณ์ลัทธิเลนินที่เน้นการตัดสินใจร่วมกันChilds, D. (2001). The Fall of the GDR. Pearson Education.

คณะรัฏฐาธิปัตย์ประกอบด้วยประธานหนึ่งคน รองประธาน สมาชิก และเลขาธิการ รวมกันทั้งหมด 24 ถึง 26 คน ซึ่งได้รับเลือกจากหอประชาชน (Volkskammer) มีวาระการดำรงตำแหน่งห้าปี ภารกิจตามรัฐธรรมนูญคือการเป็นตัวแทนของประเทศในระดับสากล การให้สัตยาบันในสนธิสัญญา และการเรียกประชุมหอประชาชนMajor, P. (2010). Behind the Berlin Wall: East Germany and the Frontiers of Power. Oxford University Press. แต่ในความเป็นจริง อำนาจบริหารสูงสุดไม่ได้อยู่ที่องค์คณะ แต่อยู่ที่ตัวประธานซึ่งมักจะเป็นบุคคลเดียวกับเลขาธิการพรรคเอกภาพสังคมนิยมเยอรมนี ทำให้ตำแหน่งนี้กลายเป็นสัญลักษณ์ของอำนาจเบ็ดเสร็จในระบบพรรคการเมืองเดียวGrix, J. (2000). The Role of the Masses in the Collapse of the GDR. Palgrave Macmillan. นอกจากนี้ ประธานมักได้ควบตำแหน่งประธานสภากลาโหมแห่งชาติ

คณะรัฏฐาธิปัตย์สิ้นสุดบทบาทลงภายหลังการปฏิวัติโดยสันติในเยอรมนีตะวันออก เมื่อมีการแก้ไขรัฐธรรมนูญเพื่อลดบทบาทของพรรคเอกภาพสังคมนิยมเยอรมนี และการเลือกตั้งเสรีครั้งแรกในปี 1990 นำไปสู่การลงมติให้ยุบเลิกคณะนี้ในเดือนเมษายน 1990 โดยมีการมอบอำนาจประมุขแห่งรัฐชั่วคราวให้แก่ ซาบีเนอ แบร์คมัน-โพล ประธานหอประชาชน

รายนามประธานคณะรัฏฐาธิปัตย์
 วัลเทอร์ อุลบริชท์ (Walter Ulbricht) ระหว่าง กันยายน 1960 – สิงหาคม 1973
 วิลลี ชโตฟ (Willi Stoph) ระหว่าง ตุลาคม 1973 – ตุลาคม 1976
 เอริช ฮ็อนเน็คเคอร์ (Erich Honecker) ระหว่าง ตุลาคม 1976 – ตุลาคม1989
 เอก็อน เคร็นทซ์ (Egon Krenz) ระหว่าง ตุลาคม – ธันวาคม 1989
 มันเฟรท แกร์ลัค (Manfred Gerlach) ระหว่าง ธันวาคม 1989 – เมษายน 1990
อ้างอิง

หมวดหมู่:รัฐบาลเยอรมนีตะวันออก